Începeau cu pețitorii și colăcerii adunați la aldămaș; urmau logodna cu arhiereu, diaconi, preoți – pentru boieri, kerofilima, sărutarea de mînă la vodă și la doamnă, care dădeau binecuvîntarea; la casele mirilor se puneau brazi; călțunăresele (cucoane alese dintre rudele mirelui) o vizitau pe mireasă cu obiecte de preț, simboluri ale belșugului urat tinerilor; împleteau podoabe, jurubițe de beteală, cununiile care se puneau pe cap; printre jocuri și dansuri, mireasa își lua rămas bun de la ai ei.